வென்று ஒவ்வொரு பெட்டியருகிலும் நின்று கூவியவாறு இஞ்சின்வரை ஓடினார். தம்பையா இன்னொரு கோடியில் " சவாதி மாமாவ்... மீனா மாமீ... பாபு " என்று கூவிக் கொண்டே ஓடிவந்தான். எல்லாப் பெட்டிகளின் ஜன்னல் கதவுகளும் குளிருக்காக அடைக்கப் பட்டிருந்தன... " பாபூ... பாபூ " என்ற தவிப்புக் குரலுடன் கிழவர் இஞ்சின்வரை ஓடி வந்து விட்டார். அவருடைய பாபுவை அவர் காணவில்லை. அவன் எந்தப் பெட்டியில் சுகமாகத் தூங்கிக் கொண்டிருக்கிறானோ ? இந்தப் பனியிலும் குளிரிலும் , பாசம் என்ற நெருப்பில் குளிர் காய்ந்து கொண்டு , ஒரு குருட்டுக் கிழவன் தனக்காக